钦定古今图书集成/明伦汇编/皇极典/第266卷 > 求直言诏 宋韩维
## 钦定古今图书集成/明伦汇编/皇极典/第266卷 > 求直言诏 宋韩维

“朕涉道日浅，晻于致治，政失厥中，以于阴阳之和，乃
自冬迄春，旱暵为虐，四海之内，被灾者广。间诏有司，
损常膳，避正殿，冀以塞责消变，历日滋久，未蒙休应。
嗷嗷下民，大命近止，中夜以兴，震悸靡宁，永惟其咎，
未知攸出。”意者朕之听纳，不得于理欤？狱讼非其情
欤？赋敛失其节欤？忠谋谠言，郁于上闻，而阿谀壅蔽
“以成其私者众，欤何嘉气之久不效也。应中外文武
臣寮，并许寔封直言朝政阙失，朕将亲览考求其当
以辅政理三事大夫，其务悉心交儆，成朕志焉。”